# ПРАТЕНИЧКО ПРАШАЊЕ

Од пратеникот Сулејман Рушити, поставено на

57-та седница на Собранието на Република Македонија,

одржана на 28 мај 2009 година

Пратеничкото прашање гласи:

Прашањето се однесува на потребата од информирање на јавноста во врска со Институтот за духовно и културно наследство на Албанците.

Со добивањето на функцијата потпретседател на Владата, господинот Абдулаќим Адеми беше максимално ангажиран во однос, како што тој велеше некогаш, за тоа да во Институтот за духовно и културно наследство на Албанците имало некои повреди или прекршувања што тој многу брзо ќе ги средел. Но, не разбравме кои биле тие прекршоци, кои биле тие мерки што тој ги презел за да ја среди работата. Не е дадено никакво објаснување во таа насока. Не видовме дека има некое повторување на конкурсот или огласот, затоа што секогаш, според него, се истакнуваше дека има недостаток од кадар. Тука се повикувам на неговите официјални изјави.

Потоа слушнавме дека е донесена Одлука да Институтот за духовно и културно наследство на Албанците треба да ги напушти објектите во кои што е сместено. Со предлог на Министерството за образование и наука, во согласност со Министерството за култура и со Одлука на Владата, се основаат институтите и тогаш се сместија во Куршумли Ан и потоа излегоа нови идеи и објаснувања дека, наводно, овој простор не бил соодветен за потребите на Институтот за духовно и културно наследство на Албанците.

Доколку овој простор не е соодветен за потребите на Институтот, тогаш самиот став да се смести некој друг центар, што според природата на својата работа има потреба од исти или слични простори, се демантира ставот, затоа што слушаме дека сепак ќе биде сместен Турски културен центар.

Затоа, моето прашање до потпретседателот на Владата, кој презеде обврска дека ќе ги стави во вистинска линија работите во Институтот, објаснување во однос на тоа што се случува во овој Институт, каде ќе се смести, доколку има измени во Просторниот план и кои се мерките и кои се неговите лични активности но и на Владата во однос на Институтот за духовно и културно наследство на Албанците.

Прашањето го упатувам до заменикот на претседателот на Владата на Република Македонија Абдулаќим Адеми.